
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL LEIDIMŲ VAŽIUOTI ŠAKIŲ RAJONO SAVIVALDYBĖS  VIETINĖS REIKŠMĖS VIEŠAISIAIS  KELIAIS DIDŽIAGABARITĖMIS IR (AR) SUNKIASVORĖMIS TRANSPORTO PRIEMONĖMIS TURĖJIMO KONTROLĖS TVARKOS APRAŠO PATVIRTINIMO
2015 m. birželio 30 d. Nr. AT-629
Šakiai
Vadovaudamasis Šakių rajono savivaldybės tarybos 2015 m. gegužės 28 d. sprendimo Nr. T-60 „Dėl mokesčio už naudojimąsi rajono savivaldybės vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis ar jų junginiais dydžių nustatymo ir mokesčio mokėjimo, administravimo, priežiūros ir leidimų išdavimo tvarkos aprašo patvirtinimo” 4 punktu, Lietuvos Respublikos kelių įstatymo 20 straipsniu, Lietuvos Respublikos kelių priežiūros ir plėtros programos finansavimo 8 straipsnio 1 dalimi, Kelių eismo taisyklių, patvirtintų Lietuvos Respublikos Vyriausybės 2002 m. gruodžio 11 d. nutarimu Nr. 1950, 213 punktu ir Kelių priežiūros tvarkos aprašu, patvirtintu Lietuvos Respublikos Vyriausybės 2004 m. vasario 11 d. nutarimu Nr. 155:

1. T v i r t i n u Leidimų važiuoti Šakių rajono savivaldybės vietinės reikšmės viešaisiais keliais didžiagabaritėmis ir (ar) sunkiasvorėmis transporto priemonėmis turėjimo kontrolės tvarkos aprašą (pridedama).

2. P a v e d u:
2.1. Šakių rajono savivaldybės administracijos Žemės ūkio skyriui, pasitelkus asociaciją „Šakių ūkininkų sąjunga“, viešinti ir rekomenduoti Šakių rajono ūkininkams bei žemės ūkio bendrovėms susipažinti su šiuo įsakymu ir Šakių rajono savivaldybės tarybos 2015 m. gegužės 28 d. sprendimu Nr. T-60.
2.2. Šakių rajono savivaldybės administracijos Ūkio skyriui viešinti ir rekomenduoti Šakių rajono valstybinių bei privačių miškų savininkams susipažinti su šiuo įsakymu ir Šakių rajono savivaldybės tarybos 2015 m. gegužės 28 d. sprendimu Nr. T-60
3. N u s t a t a u, kad šis įsakymas įsigalioja 2015 m. liepos 1 d.
Administracijos direktorius                                                                                        Evaldas Sniečkus      

